






















A. ŽENKLINIMAS































NFORMACIJA ANT IŠORINĖS PAKUOTĖS 

KARTONO DĖŽUTĖ


1.	VAISTINIO PREPARATO PAVADINIMAS

Sirdalud 2 mg tabletės
tizanidinas

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Vienoje tabletėje yra 2 mg tizanidino (tizanidino hidrochlorido pavidalu).

3.	PAGALBINIŲ MEDŽIAGŲ SĄRAŠAS

Sudėtyje yra bevandenės laktozės.

4.	FARMACINĖ FORMA IR KIEKIS PAKUOTĖJE

30 tablečių 
60 tablečių 
100 tablečių 

5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Jei gydymo pradžioje jausitės mieguisti, nevairuokite transporto priemonių ir nedirbkite su įrenginiais.

8.	TINKAMUMO LAIKAS

EXP: {MMMM mm}

9.	SPECIALIOS LAIKYMO SĄLYGOS

Laikyti ne aukštesnėje kaip 25 ºC temperatūroje.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB „Niromed“
Žirmūnų g. 139A
LT-09120 Vilnius
Lietuva

12.	LYGIAGRETAUS IMPORTO LEIDIMO NUMERIS (-IAI)

LT/L/25/2423/002
LT/L/25/2423/003
LT/L/25/2423/001 

13.	SERIJOS NUMERIS

Lot:

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA


16.	INFORMACIJA BRAILIO RAŠTU

sirdalud 2 mg

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN

Gamintojas: Novartis Pharma GmbH, 90327 Nürnberg, Vokietija arba Novartis Farmaceutica SA, Gran Via de les Corts Catalanes 764, 08013 Barcelona, Ispanija arba Lek Pharmaceuticals d.d., Verovskova ulica 57, 1526 Ljubljana, Slovėnija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija

Lygiagrečiai importuojamas vaistas nuo referencinio vaisto skiriasi pakuotės dydžiu: lygiagrečiai importuojamo – papildomai N60 ir N100. 


INFORMACIJA ANT IŠORINĖS PAKUOTĖS 

KARTONO DĖŽUTĖ


1.	VAISTINIO PREPARATO PAVADINIMAS

Sirdalud 4 mg tabletės
tizanidinas

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Vienoje tabletėje yra 4 mg tizanidino (tizanidino hidrochlorido pavidalu).

3.	PAGALBINIŲ MEDŽIAGŲ SĄRAŠAS

Sudėtyje yra bevandenės laktozės.

4.	FARMACINĖ FORMA IR KIEKIS PAKUOTĖJE

30 tablečių 
60 tablečių
100 tablečių 

5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Jei gydymo pradžioje jausitės mieguisti, nevairuokite transporto priemonių ir nedirbkite su įrenginiais.

8.	TINKAMUMO LAIKAS

EXP: {MMMM mm}

9.	SPECIALIOS LAIKYMO SĄLYGOS

Laikyti ne aukštesnėje kaip 25 ºC temperatūroje.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB „Niromed“
Žirmūnų g. 139A
LT-09120 Vilnius
Lietuva

12.	LYGIAGRETAUS IMPORTO LEIDIMO NUMERIS (-IAI)

LT/L/25/2423/002
LT/L/25/2423/003
LT/L/25/2424/001 

13.	SERIJOS NUMERIS

Lot:

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA


16.	INFORMACIJA BRAILIO RAŠTU

sirdalud 4 mg

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN

Gamintojas: Novartis Pharma GmbH, 90327 Nürnberg, Vokietija arba Novartis Farmaceutica SA, Gran Via de les Corts Catalanes 764, 08013 Barcelona, Ispanija arba Lek Pharmaceuticals d.d., Verovskova ulica 57, 1526 Ljubljana, Slovėnija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija

Lygiagrečiai importuojamas vaistas nuo referencinio vaisto skiriasi pakuotės dydžiu: lygiagrečiai importuojamo – papildomai N60 ir N100. 

























B. PAKUOTĖS LAPELIS


Pakuotės lapelis: informacija vartotojui
Sirdalud 2 mg tabletės
Sirdalud 4 mg tabletės
tizanidinas 

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?
1. Kas yra Sirdalud ir kam jis vartojamas
2. Kas žinotina prieš vartojant Sirdalud 
3. Kaip vartoti Sirdalud
4. Galimas šalutinis poveikis
5. Kaip laikyti Sirdalud 
6. Pakuotės turinys ir kita informacija


1.	Kas yra Sirdalud ir kam jis vartojamas

Kas yra Sirdalud
Veiklioji Sirdalud medžiaga yra tizanidino hidrochloridas. Jis mažina per daug padidėjusį raumenų tonusą.

Kam Sirdalud vartojamas
Veiklioji Sirdalud medžiaga (tizanidinas) yra centrinio poveikio griaučių raumenis atpalaiduojantis vaistas. Jis mažina per daug padidėjusį raumenų tonusą, veikdamas daugiausiai nugaros smegenyse.

Sirdalud slopinami skausmingi nevalingi raumenų susitraukimai (spazmai):
	susiję su stuburo patologija (pvz., strėnų skausmu, kaklo sustingimu);
	atsiradę po operacijos, pvz., tarpslankstelinio disko išvaržos, arba dėl lėtinio klubo sąnario uždegimo. 

Kaip Sirdalud veikia
Sirdalud mažinamas raumenų tonuso padidėjimas, atsiradęs dėl nervų ligos, pvz., išsėtinės sklerozės, lėtinės mielopatijos, degeneracinės nugaros smegenų ligos, smegenų kraujagyslių sutrikimo ar cerebrinio paralyžiaus.


2.	Kas žinotina prieš vartojant Sirdalud

Sirdalud vartoti draudžiama:
· jeigu yra alergija tizanidinui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra sunkus kepenų sutrikimas;
· jeigu vartojate vaistų, kuriuose yra fluvoksamino (jais gydoma depresija);
· jeigu vartojate vaistų, kuriuose yra ciprofloksacino (antibiotiko nuo infekcinių ligų).

Jeigu bet kuri būklė Jums tinka, pasakykite gydytojui ir Sirdalud nevartokite.

Jeigu manote, kad yra alergija, kreipkitės į gydytoją patarimo. 

Įspėjimai ir atsargumo priemonės
Jeigu bet kuri būklė Jums tinka, pasakykite gydytojui ir Sirdalud nevartokite.
· Prieš gydymą Sirdalud pasakykite gydytojui arba vaistininkui apie visus vartojamus ar neseniai vartotus vaistus (žr. 2 skyriaus poskyrį „Kitų vaistų vartojimas“).
· Sirdalud gali sukelti sunkią hipotenziją (kraujospūdžio sumažėjimą), galintį pasireikšti sąmonės netekimu ir kraujotakos sutrikimu.
· Jei sergate širdies liga, gydytojas gali skirti vartoti mažesnę Sirdalud dozę.
· Jei sergate generalizuota miastenija (liga, pasireiškiančia raumenų silpnumu) pasakykite gydytojui, jis nuspręs ar Jums galima vartoti Sirdalud.
· Nekeiskite ir nenutraukite gydymo nepasitarę su gydytoju (žr. 3 skyriaus poskyrį „Nustojus vartoti Sirdalud“).
· Jeigu atsiranda bet kokių kepenų funkcijos sutrikimo simptomų, pvz., nepaaiškinamas pykinimas, apetito netekimas (anoreksija) ar nuovargis, pasakykite gydytojui. Jis atliks kraujo tyrimą, kad galėtų įvertinti Jūsų kepenų funkciją ir nuspręsti, ar turite tęsti gydymą Sirdalud. Jei vartojate 12 mg ar didesnę paros dozę, gydytojas tirs Jūsų kepenų funkciją.
· Jeigu yra inkstų liga, gydytojas gali skirti vartoti mažesnę Sirdalud dozę.
· Prieš pradėdami vartoti Sirdalud, pasakykite sveikatos priežiūros specialistui apie visas medicinines būkles, įskaitant atvejus, kai:
· moteris yra nėščia arba planuoja pastoti; Sirdalud vartojimas gali pakenkti Jūsų negimusiam kūdikiui.
Jeigu bet kuri paminėta būklė Jums tinka, pasakykite gydytojui prieš Sirdalud vartojimą.  

Kiti vaistai ir Sirdalud
Jeigu vartojate ar neseniai vartojote kitų vaistų arba dėl to nesate tikri apie tai, pasakykite gydytojui arba vaistininkui.
Labai svarbu pasakyti gydytojui arba vaistininkui, jeigu vartojate bet kurį iš toliau išvardytų vaistų. 
· Antihipertenzinių vaistų (vaistų nuo didelio kraujospūdžio ligos), įskaitant diuretikus (šlapimą varančius vaistus).
· Migdomųjų vaistų arba stipraus poveikio skausmą malšinančių vaistų (Sirdalud gali stiprinti jų sukeliamą slopinamąjį poveikį). 
· Vaistų nuo širdies aritmijos (nereguliaraus širdies ritmo) bei kitų vaistų, galinčių sukelti žalingą poveikį širdžiai (vadinamąjį QT intervalo pailgėjimą).
· Cimetidino (vaisto nuo skrandžio ir dvylikapirštės žarnos opos).
· Fluorokvinolonų ir rimfampicino (antibiotikų nuo infekcinių ligų).
· Rofekoksibo (vaisto, slopinančio uždegimą ir skausmą).
· Geriamųjų kontraceptikų.
· Tiklopidino (vaisto, vartojamo smegenų insulto rizikai mažinti).
· Pasakykite gydytojui arba vaistininkui, jei daug rūkote (daugiau kaip 10 cigarečių per dieną).

Slopinamąjį Sirdalud poveikį stiprina alkoholis, todėl Sirdalud vartojimo metu alkoholio gerti nerekomenduojama. 

Senyviems žmonėms
Senyviems žmonėms Sirdalud reikia vartoti atsargiai.

Vaikams ir paaugliams
Jaunesniems kaip 18 metų ligoniams Sirdalud vartoti nerekomenduojama.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Kūdikį krūtimi maitinančioms moterims Sirdalud vartoti negalima. Koks pavojus galimas Sirdalud vartojant žindymo laikotarpiu, paaiškins gydytojas. 

Prieš vartojant bet kokį vaistą, būtina pasitarti su gydytoju arba vaistininku.
Koks pavojus galimas Sirdalud vartojant nėštumo metu, paaiškins gydytojas.

Vairavimas ir mechanizmų valdymas
Jei pavartojus Sirdalud svaigsta galva ar atsiranda hipotenzijos simptomų (pvz., išpila šaltas prakaitas, pasireiškia alpulys), nevairuokite transporto priemonių ir nevaldykite mechanizmų.

Sirdalud sudėtyje yra laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Sirdalud

Visada vartokite šį vaistą tiksliai taip kaip nurodė gydytojas. Jeigu abejojate, kreipkitės į gydytoją arba vaistininką.
Rekomenduojamos dozės viršyti negalima. 

Kokią Sirdalud dozę gerti
Dozė priklauso nuo paciento būklės. Sirdalud galima vartoti su maistu arba be jo.

Skausmingi nevalingi raumenų susitraukimai (spazmai)
Rekomenduojama dozė yra 2 – 4 mg 3 kartus per parą. Sunkiais atvejais nakčiai galima papildomai gerti 2 – 4 mg dozę.

Nervų ligos sukeltas raumenų tonuso padidėjimas
Pradinė paros dozė neturi būti didesnė negu 6 mg. Ji lygiomis dalimis geriama per 3 kartus. Prireikus paros dozę galima palaipsniui kas pusė savaitės ar savaitė didinti 2 – 4 mg. 
Optimalų poveikį paprastai sukelia 12 – 24 mg paros dozė, geriama lygiomis dalimis per 3 – 4 kartus. 36 mg paros dozės viršyti negalima. 

Kiek Sirdalud gerti, pasakys gydytojas. 

Gydytojas, atsižvelgdamas į Jūsų reakciją į vaistą, dozę gali didinti ar mažinti. 

Kada ir kaip gerti Sirdalud 
Sirdalud reikia gerti 3 kartus per parą. Jeigu būklė sunki, gydytojas gali patarti nakčiai gerti papildomą dozę.

Ką daryti pavartojus per didelę Sirdalud dozę
Jeigu netyčia išgėrėte per daug Sirdalud, nedelsdamas kreipkitės į gydytoją, nes gali prireikti jo pagalbos. 

Pamiršus pavartoti Sirdalud
Jeigu įprastiniu laiku vaisto išgerti pamiršite, gerkite jo tuoj pat, kai tik prisiminsite. Vis dėlto jeigu iki kitos dozės vartojimo yra likę mažiau negu 2 valandos, pamirštosios dozės gerti nereikia. Tokiu atveju toliau vaisto reikia vartoti įprastine tvarka.

Nustojus vartoti Sirdalud 
Nekeiskite ir nenutraukite gydymo nepasitarę su gydytoju. Jis prieš visiškai nutraukdamas gydymą gali norėti dozę laipsniškai mažinti, taip neleisdamas Jūsų būklei pablogėti ir mažindamas nutraukimo simptomų, pvz., hipertenzijos (didelio kraujospūdžio, galvos skausmo ir svaigimo) bei tachikardijos (dažno širdies plakimo), riziką.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant mažesnę dozę, pvz., skausmingiems nevalingiems raumenų susitraukimams slopinti, šalutinis poveikis paprastai būna silpnas ir trumpalaikis. Gali pasireikšti labai stiprus mieguistumas, nuovargis, galvos svaigimas, burnos džiūvimas, pykinimas, skrandžio sutrikimas, laikinai kraujo serume gali padidėti transaminazių aktyvumas, šiek tiek sumažėti kraujospūdis. 

Didesnė dozė, pvz., vartojama nervų ligos sukeltam raumenų tonuso padidėjimui mažinti, šalutinį poveikį sukelia dažniau ir jis būna sunkesnis, tačiau toks sunkus, kad dėl to reikėtų nutraukti vaisto vartojimą, pasireiškia retai. Be aukščiau minėto poveikio, gali atsirasti raumenų silpnumas, sutrikti miegas, pasireikšti haliucinacijos. Gali sumažėti kraujospūdis, sulėtėti širdies ritmas, labai retai  pasireikšti ūminis hepatitas (kepenų uždegimas) ir kepenų nepakankamumas. Jeigu dėl neaiškių priežasčių atsiranda pykinimas, didelis nuovargis ar mažėja kūno svoris, reikia kreiptis į gydytoją. 

Tam tikras šalutinis poveikis gali būti sunkus
· Hepatitas (kepenų uždegimas), kepenų nepakankamumas, hipotenzija, haliucinacijos, minčių susipainiojimas, alpimas, sunkios alerginės reakcijos, įskaitant pasunkėjusį kvėpavimą, galvos svaigimą (anafilaksiją) bei patinimą, daugiausia veido ir gerklės srityse (angioneurozinę edemą).
Jei Jums atsiranda bet kuris paminėtas simptomas, nedelsdamas kreipkitės į gydytoją.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· Labai stiprus mieguistumas, nuovargis, svaigulys, skrandžio sutrikimas, burnos džiūvimas, raumenų silpnumas.
Jeigu bet kuris paminėtas poveikis tampa sunkus, kreipkitės į gydytoją.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· Kraujospūdžio sumažėjimas, pykinimas, laikinas transaminazių aktyvumo padidėjimas kraujo serume.
Jeigu bet kuris paminėtas poveikis tampa sunkus, kreipkitės į gydytoją.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· Retas širdies plakimas.
Jeigu bet kuris paminėtas poveikis tampa sunkus, kreipkitės į gydytoją.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· Haliucinacijos.
Jeigu bet kuris paminėtas poveikis tampa sunkus, kreipkitės į gydytoją.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):

· Kepenų uždegimas, kepenų nepakankamumas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Pilvo skausmas, vėmimas, niežulys, neaiški kalba, alerginės reakcijos. 

Kitoks pastebėtas šalutinis poveikis
· Energijos stoka.
· Galvos skausmas.
· Neryškus matymas.
· Odos uždegimas su išbėrimu (dermatitas), odos raudonė (eritema), niežulys ir niežtintis išbėrimas (išbėrimas ir dilgėlinė).

Jeigu bet kuris paminėtas poveikis tampa sunkus, kreipkitės į gydytoją.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Sirdalud 

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 ºC temperatūroje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Sirdalud sudėtis 
· Veiklioji Sirdalud medžiaga yra tizanidinas. Vienoje tabletėje yra 2 mg arba 4 mg tizanidino (tizanidino hidrochlorido pavidalu).
· Pagalbinės medžiagos yra bevandenis koloidinis silicio dioksidas, stearino rūgštis, mikrokristalinė celiuliozė ir bevandenė laktozė.

Sirdalud išvaizda ir kiekis pakuotėje
Sirdalud 2 mg tabletės: baltos arba balsvos spalvos, apvalios, plokščios, nuožulniais kraštais, kurių vienoje pusėje yra vagelė ir žymė OZ.
Tabletę galima padalyti į lygias dozes.

Sirdalud 4 mg tabletės: baltos arba balsvos spalvos, apvalios, plokščios, nuožulniais kraštais, kurių vienoje pusėje yra kryžminė vagelė, kitoje – žymė RL.
Tabletę galima padalyti į lygias dozes.

Sirdalud tiekiamas lizdinėse plokštelėse. Pakuotėje yra 30, 60 arba 100 tablečių.
Gali būti tiekiamos ne visų dydžių pakuotės.


Registruotojas eksportuojančioje valstybėje ir gamintojas

Registruotojas
Hexal AG
Industriestraße 25
83607 Holzkirchen
Vokietija

Gamintojas
Novartis Pharma GmbH
90327 Nürnberg
Vokietija

arba

Novartis Farmaceutica SA 
Gran Via de les Corts Catalanes 764 
08013 Barcelona 
Ispanija

arba

Lek Pharmaceuticals d.d. 
Verovskova ulica 57 
1526 Ljubljana
Slovėnija

Lygiagretus importuotojas 
UAB „Niromed“
Žirmūnų g. 139A
LT-09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49
51-162 Wrocław
Lenkija

arba

UAB „Entafarma“
Klonėnų vs. 1
LT-19156 Širvintų r. sav.
Lietuva

Šis pakuotės lapelis paskutinį kartą peržiūrėtas 2026-04-30.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Sirdalud 2 mg tabletės
Lygiagrečiai importuojamas vaistas nuo referencinio vaisto skiriasi pakuotės dydžiu: lygiagrečiai importuojamo – papildomai N60 ir N100.

Sirdalud 4 mg tabletės
Lygiagrečiai importuojamas vaistas nuo referencinio vaisto skiriasi pakuotės dydžiu: lygiagrečiai importuojamo – papildomai N60 ir N100. 


